Cyflafan Makombo

Dros y dyddiau 14–17 Rhagfyr 2009 cafodd 321 o sifiliaid eu lladd gan Fyddin Gwrthsafiad yr Arglwydd (LRA) yn ardal Makombo, Haute Uele, gogledd-ddwyrain Gweriniaeth Ddemocrataidd y Congo, yng nghyflafan Makombo. Yn ogystal cafodd 250 o bobl, gan gynnwys tua 80 o blant, eu herwgipio gan yr LRA. Ni ddaeth y gyflafan i'r amlwg tan i'r Cenhedloedd Unedig a Human Rights Watch ei datgelu ym Mawrth 2010.